**Ploaia**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploaia

I-am simţit privindu-mi chipul,

Chiar acolo, sub umbrela,

Şi-am ştiut atunci că timpul

Este-o clipă efemeră,

Ce o poţi primi în palme

Şi să crezi că este-a ta,

Dar o ai numai cât doarme,

Căci, pe urmă, va zbura.

Se opriseră pe stradă,

O vitrină cercetînd...

Dar de fapt vroiau să vadă

Trecătorii traversînd.

Şi, ascunşi de ploaia caldă,

S-au oprit pe chipul meu

Şi-am simţit cum îmi tresaltă

De sub haine, pieptul, greu.

Mi-au trecut atunci prin minte

Gânduri multe, ca un film.

Aş fi vrut să-ţi spun cuvinte

Şi de mână să te ţin,

Cât să-i pot privi odată,

Ochii tăi de sub umbrelă,

Să le ştiu povestea toată

Îmbrăcată în dantelă.

Aş fi vrut să-i întâlnească

Pentru-o clipă, pe ai mei,

Să simt pronia cerească,

Acel dar trimis de zei.

Însă n-am avut norocul

Să îi văd într-un sfârşit,

Fiindcă-a început potopul

Şi-ntr-o clipă, s-au topit…